**מג'יק הטמיעה מערכת ERP בענן פרטי בסיסטם מעבדות לשם שדרוג תהליכי בדיקות איכות הבניה**

**ישראל, אור יהודה, 30 יולי 2013 -** [**מג'יק תעשיות תוכנה**](http://www.magicsoftware.com) **(ת"א: מגיק; נאסד"ק: MGIC)**, ספקית גלובלית של פלטפורמות תוכנה לצרכי פיתוח יישומי מובייל, יישומי ענן, ואינטגרציית תוכנה בארגונים הודיעה כי חברת סיסטם מעבדות הטמיעה מערכת ERP במודל ענן פרטי, לשם שדרוג תהליכי ניהול המטה וסניפי החברה.

הפרויקט כלל התקנת שרת תקשורת מרכזי במשרדי הנהלת החברה ביבנה, אליו חוברו כל סניפי סיסטם מעבדות בארץ לשם גישה בכל זמן ומכל מקום באמצעות האינטרנט. במסגרת הפרויקט מוחשבו כל תהליכי העבודה בחברה, כולל בדיקות הבטון, הנהח"ש, ניהול תעודות איכות, ניהול תקני איכות וחיובי לקוחות. כמו כן אוחדו תשתיות המחשוב. במסגרת תנאי העסקה תספק מג'יק לסיסטם מעבדות שירותי תמיכה טכנית ועדכון גרסאות עבור המערכת לשנים הבאות.

המערכת שהוטמעה מבוססת על טכנולוגיית Magic xpa תוכננה בתצורת יישומי אינטרנט עשירים, ומבוססת על מודל ענן. תכונות אלו מאפשרות לכל הסניפים והגורמים בשטח גישה מרחוק למערכת המרכזית בזמן אמיתי, ממחשבים נייחים, ניידים, סמארטפונים וטאבלטים - דבר המקנה למהנדסי האיכות הנמצאים בשטח יכולת עדכון וגישה למידע עדכני מאתרי הבדיקה. בנוסף, מודל הענן מאפשר לסיסטם מערכות ליצור ממשק מחשוב אחיד וידידותי, ומבטל את הצורך בעלויות התחזוקה הגבוהות של תשתיות מחשוב מורכבות.

**צחי שקד, מנהל תפעול, סיסטם מעבדות**: "הטמעת המערכת מייצרת עבורינו מספר יתרונות עסקיים כמו ייעול תהליכי עבודה בסניפים, יצירת תהליכי סטנדרטיזציה, דיווח בזמן אמת, וגישה למידע מעודכן וזמין בכל עת ומכל מקום."

**יורם אהרון, מנכ"ל מג'יק ישראל: "**תחום הפעילות של סיסטם מעבדות דורש רמה גבוהה של בטיחות ודיוק מירבי הן של המידע והן של בדיקות תוצאות האיכות. המערכת מאפשרת לסיסטם לספק ללקוח שירות איכותי, תוך ייעול תהליכי העבודה ונגישות של המשתמשים אליה."

פלטפורמת היישומים[Magic xpa](http://www.magicsoftware.com/he/%D7%A4%D7%9C%D7%98%D7%A4%D7%95%D7%A8%D7%9E%D7%AA-%D7%94%D7%99%D7%99%D7%A9%D7%95%D7%9E%D7%99%D7%9D-magic-xpa)  משמשת ארגונים לפיתוח והרצת מערכות מידע תוך הקניית חוויית משתמש עשירה, במגוון רחב של סביבות פריסה המקובלות בתחום המחשוב הארגוני. המערכת תומכת במגוון סביבות פריסה בתצורת אחד-לרבים,כולל מובייל (סמארטפונים וטאבלטים), יישומי אינטרנט עשירים (RIA), יישומי אינטרנט (HTML5) יישומי ענן (SaaS) והתקנה מקומית (שרת / לקוח).

**אודות סיסטם מעבדות**

חברת סיסטם מעבדות מתקדמות בע"מ הינה מעבדה לענף הבניה והסלילה המוסמכת ע"י הרשות הלאומית להסמכת מעבדות מתוקף חוק התקנים ומאושרת ע"י הממונה על התקינה במשרד המסחר והתעשייה. חברת סיסטם מעבדות מתקדמות בע"מ הינה אחת החברות הגדולות והמובילות בענף אשר מעסיקה מעל ל-250 עובדים אשר פרוסים בשישה סניפים ברחבי הארץ. חברת סיסטם מעבדות מתקדמות בע"מ מבצעת עבור לקוחותיה את הבדיקות המקיפות הנדרשות, תוך שילוב של מקצועיות, שירות איכותי ויחס אישי ובאמצעים טכניים ,לוגיסטיים והנדסיים מהמתקדמים בענף המעבדות בישראל אשר יחד מאפשרים השגת תוצאות אמינות בזמני תגובה קצרים. <http://www.system-labs.co.il>

**אודות מג'יק תעשיות תוכנה**

מפתחת פלטפורמת פיתוח יישומים ואינטגרציה. לחברה 14 משרדים בעולם ונוכחות בלמעלה מ- 50 מדינות עם רשת גלובלית של שותפים עסקיים, עצמאיים בתי תוכנה, אינטגרטורים, יועצים ושותפי OEM. הטכנולוגיה של החברה מאפשרת ללקוחות ולשותפים עסקיים למנף את יכולות מערכות המידע הקיימות בארגונים ולאפשר להם להתמקד בפיתוח הליבה העסקית. הטכנולוגיה של חברת מג'יק והאסטרטגיה העסקית שלה זוכים להכרה ע"י אנליסטים מובילים בתעשייה. לחברת מג'יק שותפויות עסקיות עם יצרניות תוכנות IT מובילות כגון: SAP, salesforce.com, Oracle ו –IBM. [www.magicsoftware.co.il](http://www.magicsoftware.co.il)